pythainlp/thai_wikipedia_clean_20230101 huggingface dataset:
เขาเคยได้รับเลือกตั้งเป็นสมาชิกสภาจังหวัดลำปาง (ส.จ.) 2 สมัย และได้รับเลือกเป็นประธานสภาจังหวัดลำปาง ต่อมาในปี พ.ศ. 2543 เขาได้รับเลือกตั้งเป็นสมาชิกวุฒิสภาจังหวัดลำปางที่มาจากการเลือกตั้ง
ในปี พ.ศ. 2550 เขาลงสมัครรับเลือกตั้งสมาชิกสภาผู้แทนราษฎร แบบสัดส่วน กลุ่มที่ 1 ลำดับที่ 9 สังกัดพรรคพลังประชาชน แต่ไม่ได้รับเลือกตั้ง ต่อมาเขาได้รับแต่งตั้งเป็นรองนายกองค์การบริหารส่วนจังหวัดเชียงใหม่ ในยุคของนายบุญเลิศ บูรณุปกรณ์ เดือนมิถุนายน พ.ศ. 2551 ต่อมาพรรคพลังประชาชน ถูกยุบพรรคและตัดสิทธิทางการเมืองของคณะกรรมการบริหารพรรค ทำให้นายนิคม เชาว์กิตติโสภณ ได้เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง ในเดือนพฤศจิกายนของปีเดียวกัน
ในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2553 เขาได้ลงมติสนับสนุนฝ่ายรัฐบาลพรรคประชาธิปัตย์ และร่วมกิจกรรมกับพรรคประชาธิปัตย์หลายครั้ง กระทั่งในการเลือกตั้ง พ.ศ. 2554 เขาตัดสินใจลงสมัครรับเลือกตั้งสมาชิกสภาผู้แทนราษฎรจังหวัดลำปาง เขตเลือกตั้งที่ 4 ในสังกัดพรรคประชาธิปัตย์ แต่สอบตก โดยแพ้ให้กับนายอิทธิรัตน์ จันทรสุรินทร์ จากพรรคเพื่อไทย
ในปี 2562 เขาลงสมัครรับเลือกตั้งในเขตเลือกตั้งที่ 3 ในสังกัดพรรคประชาธิปัตย์ แต่ได้ 8,408 คะแนน เป็นลำดับที่ 4 ไม่ได้รับเลือกตั้ง โดยแพ้ให้กับจรัสฤทธิ์ จันทรสุรินทร์
พลังงานที่เกิดจากการแผ่รังสี
วงศ์ไฮยีน่า
၀
၁
၂
၃
၄
၅
၆
၇
၈
၉
႐
႑
႒
႓
႔
႕
႖
႗
႘
႙
߀
߁
߂
߃
߄
߅
߆
߇
߈
߉
൦
൧
൨
൩
൪
൫
൬
൭
൮
൯
൰
൱
൲
༠
༡
༢
༣
༤
༥
༦
༧
༨
༩
፩
፪
፫
፬
፭
፮
፯
፰
፱
፲
፳
፴
፵
፶
፷
፸
፹
፺
፻
፼
โฆเซ อันโตนิโอ กามาโช
โฆเซ อันโตนิโอ กามาโช อัลฟาโร (; 8 มิถุนายน ค.ศ. 1955 – ) เป็นนักฟุตบอลผู้เกษียณตัวชาวสเปนซึ่งเล่นในตำแหน่งกองหลัง และปัจจุบันทำหน้าที่เป็นผู้จัดการ
เขาลงแข่งขันเป็นระยะเวลา 15 ปีในระดับอาชีพร่วมกับสโมสรฟุตบอลเรอัลมาดริด โดยปรากฏตัวกว่า 500 นัดในการแข่งขันอย่างเป็นทางการและมีส่วนช่วยให้ทีมดังกล่าวชนะใน 19 รายการที่สำคัญ รวมถึงการแข่งขันลาลิกา ต่อจากนั้น เขาได้ทำหน้าที่เป็นผู้จัดการทีมมาเป็นระยะเวลาที่ยาวนาน รวมถึงสองช่วงเวลาสั้น ๆ กับสโมสรหลักของเขา
กามาโชได้ลงเล่นมากกว่า 80 นัดให้แก่ทีมชาติสเปน เป็นตัวแทนในฟุตบอลโลกสองสมัยและในฟุตบอลชิงแชมป์แห่งชาติยุโรปหลายครั้ง นอกจากนี้ เขาได้ทำหน้าที่เป็นผู้จัดการฟุตบอลทีมชาติในช่วงสี่ปีที่ผ่านมา โดยได้พาทีมดังกล่าวเข้าสู่รอบก่อนรองชนะเลิศในฟุตบอลโลก 2002
กามาโชเกิดที่ซิเอซา แคว้นภูมิภาคมูร์เซีย ภายหลังจากที่เล่นฟุตบอลเยาวชนให้แก่อัลบาเซเตบาลอมปิเอ เขาก็ได้ย้ายไปอยู่กับทีมยักษ์ใหญ่ของลาลิกาอย่างเรอัลมาดริดขณะที่มีอายุได้ 18 ปี ซึ่งเกือบจะได้เข้าทีมชุดใหญ่ในทันที การเปิดตัวครั้งแรกของเขามาจากการส่งมอบโดยผู้จัดการทีมชื่อลุยส์ โมโลว์นิ
ในช่วงที่ย้ายมาอยู่กับเรอัลมาดริดของเขา กามาโชได้ลงเล่นในเกือบ 600 นัดการแข่งขันอย่างเป็นทางการ (414 นัดในลีกเพียงอย่างเดียว) โดยเข้าขาได้อย่างช่ำชองกับเพื่อนร่วมทีมปีกซ้ายที่มีชื่อว่าราฟาเอล กอร์ดิลโล ผู้ซึ่งเล่นเป็นกองกลางเป็นส่วนใหญ่ภายหลังจากนั้น ในเดือนมกราคม ค.ศ. 1978 เขาได้รับบาดเจ็บสาหัสในการฝึกซ้อม ซึ่งทำให้อาชีพของเขาต้องหยุดชะงักลงเป็นเวลาสองปี แต่แล้ว เขาก็กลับมาแข็งแรงได้อีกครั้ง โดยเป็นฝ่ายช่วยให้ทีมจากเมืองหลวงเป็นฝ่ายชนะยูฟ่าคัพแบบติดต่อกัน
หลังจากการเกษียณในฐานะผู้เล่นใน ค.ศ. 1989 กามาโชเริ่มต้นการฝึกสอนด้วยการเป็นสตาฟฟ์โค้ชของเรอัลมาดริด ประสบการณ์อาชีพครั้งแรกของเขาคือการใช้เวลาอยู่ร่วมกับทีมราโยบาเยกาโนและแอร์ราเซเด อัสปัญญ็อล ซึ่งเขาเป็นผู้มีส่วนช่วยในการส่งเสริมให้แก่ทั้งสองทีมในการแข่งขันดิวิชันแรก
ในช่วงฤดูร้อน ค.ศ. 1998 กามาโชเข้ารับทำหน้าที่ให้แก่เรอัลมาดริดชุดใหญ่ แต่ก็ออกจากทีมในช่วงเพียง 22 วันหลังจากนั้นเนื่องด้วยความขัดแย้งกับผู้บริหารของสโมสร
ไบฟีกาและเรอัลมาดริด / โอซาซูนา.
หลังจากนั้น กามาโชกลับไปร่วมงานกับสโมสร โดยได้รับการแต่งตั้งจากสปอร์ลิชบัวอีไบฟีกาของประเทศโปรตุเกสเมื่อวันที่ 29 พฤศจิกายน ค.ศ. 2002 เนื่องด้วยการปลดเชซูอัลโด แฟร์เรรา ออกจากสโมสร สองปีต่อมา ทีมของเขาก็ชนะการแข่งพอร์ชุกีสคัพโดยได้พบกับโชเซ มูรีนโย ผู้นำทีมสโมสรฟุตบอลโปร์ตูในช่วงทดเวลาพิเศษ รวมถึงได้อันดับสองในลีก ซึ่งจัดว่าเอาชนะได้ยากในวันที่เขาแสดงผลงาน นอกจากนี้เขายังได้แสดงให้เห็นตัวตนความเป็นมนุษย์ในอีกด้าน เมื่อเขาร่ำไห้รำลึกถึงหลังจากที่มิครอส เฟเฮอร์ ได้เสียชีวิตในสนาม ไม่นานหลังจากการแข่งขันระหว่างไบฟีกากับวีตอรียาดือกีมาไรช์
สำหรับฤดูกาล 2004–05 กามาโชได้กลับไปยังเรอัลมาดริดด้วยข้อตกลงเป็นระยะเวลาสองปี เพื่อเข้ารับหน้าที่แทนการถูกปลดของกาลูซ กายลอซ
ทีมชาติจีน.
เมื่อวันที่ 13 สิงหาคม ค.ศ. 2011 กามาโชเข้ารับหน้าที่คุมทีมชาติจีน โดยเซ็นสัญญาข้อตกลงเป็นระยะเวลาสามปีด้วยค่าจ้างรายปีที่ 8 ล้านดอลลาร์สหรัฐ หัวหน้าสมาคมฟุตบอลจีนชื่อเหวยตี๋ได้อธิบายว่าเป็นส่วนหนึ่งของแผนระยะยาวที่จะช่วยให้ฟุตบอลทีมชาติมีความทัดเทียมกับทีมชาติญี่ปุ่นและทีมชาติเกาหลีใต้ โดยเขาได้ตั้งข้อสังเกตว่า "เมื่อเทียบกับเพื่อนบ้านของเราอย่างญี่ปุ่นและเกาหลีใต้ วงการฟุตบอลจีนยังคงตามหลังอยู่ห่างไกล เราจำเป็นต้องทำงานด้วยวิสัยทัศน์ในระยะยาวและเริ่มที่จะกวดขันกับวิธีการปฏิบัติ แฟน ๆ จำนวนมากของเราคาดหวังว่าจีนจะผ่านเข้าสู่ฟุตบอลโลก 2014 รอบชิงชนะเลิศที่ประเทศบราซิล พวกเขากลัวว่าการเปลี่ยนผู้ฝึกสอนในช่วงเวลาสุดท้ายอาจก่อให้เกิดผลร้ายต่อโอกาสในการผ่านเข้ารอบของทีม ผมเข้าใจต่อสิ่งดังกล่าวทั้งหมด ซึ่งเราจะไม่ให้มีการสูญเสียเวลาแต่อย่างใด"
รองประธานศูนย์บริหารฟุตบอลจีนชื่อหยู ฮงเฉิน ยังได้เพิ่มเติมอีกด้วยว่า: "ในรอบคัดเลือกสู่ฟุตบอลโลก 2014 เป็นเพียงหน้าที่ชั่วคราวสำหรับเขา ถึงจะล้มเหลว กามาโชก็จะไม่สูญเสียงาน เมื่อเราเริ่มที่จะหาผู้ฝึกสอนคนใหม่ให้แก่ทีมชาติ เราได้มุ่งเน้นไปยังประเทศในทวีปยุโรปเป็นส่วนใหญ่ เช่น ประเทศเยอรมนี, เนเธอร์แลนด์ และสเปน ประการแรก พวกเขามีแนวความคิดต่อฟุตบอลในระดับสูง และประการที่สอง พวกเขามีระบบการฝึกอบรมเยาวชนอย่างสร้างสรรค์ ซึ่งเราสามารถเรียนรู้จากสิ่งเหล่านี้ได้ เราหวังว่าเขาจะสามารถหารูปแบบที่เหมาะสมแก่เราได้"
อย่างไรก็ตาม ทีมชาติจีนก็ล้มเหลวในการคัดเลือกเข้าสู่ฟุตบอลโลก 2014 หลังจากการได้เพียงอันดับสามของกลุ่มในการคัดเลือกรอบที่สามด้วยการเป็นฝ่ายชนะสามครั้งและแพ้สามครั้ง กามาโชยังมีส่วนเกี่ยวข้องต่อความพ่ายแพ้ของทีมหนุ่มจีนให้แก่ทีมชาติบราซิลที่ 0–8 ประตู ในวันที่ 10 กันยายน ค.ศ. 2012 ของการแข่งขันกระชับมิตร ซึ่งนับเป็นความพ่ายแพ้ครั้งใหญ่หลวงที่สุดของทีมชาติเท่าที่เคยมีมา ทั้งยังส่งผลให้อันดับของทีมลดลงมาอยู่ที่ 109 ของอันดับโลกฟีฟ่า
ในเกมแรกของการแข่งขันเอเชียนคัพ 2015 รอบคัดเลือก กามาโชกับทีมชาติจีนเป็นฝ่ายแพ้ต่อทีมชาติซาอุดีอาระเบียที่ 1–2 ประตู ตามมาด้วยความพ่ายแพ้สุดช็อกเมื่อพบกับทีมชาติไทยในนัดอุ่นเครื่องเมื่อวันที่ 15 มิถุนายน ค.ศ. 2013 ที่ 1–5 ประตู ซึ่งเป็นสาเหตุสำคัญที่ทำให้เขาถูกปลดออกจากตำแหน่ง และได้รับการพิจารณาว่าเป็นผู้ฝึกสอนที่แย่ที่สุดในประวัติศาสตร์ของวงการฟุตบอลจีน
เรือพายในกีฬาแห่งชาติครั้งที่ 41 – เรือคชสีห์ 12 ฝีพาย ทีมหญิง 1000 เมตร
สุรศักดิ์ เทียมประเสริฐ
นายสุรศักดิ์ เทียมประเสริฐ เป็นอดีตรัฐมนตรีประจำสำนักนายกรัฐมนตรี ในรัฐบาลนายชวน หลีกภัย (ชวน 1) และเป็นอดีตสมาชิกสภาผู้แทนราษฎรจังหวัดอุบลราชธานี
สุรศักดิ์ เทียมประเสริฐ เกิดเมื่อวันที่ 7 พฤษภาคม พ.ศ. 2484 ที่อำเภอวารินชำราบ จังหวัดอุบลราชธานี เป็นบุตรของนายจงมี กับ นางแวะนาย เทียมประเสริฐ สำเร็จการศึกษาระดับปริญญาตรี สาขาเทคโนโลยีการเกษตร จากวิทยาลัยบัณฑิตสกลนคร เมื่อปี พ.ศ. 2534
ด้านครอบครัวสมรสกับ นางจารุวรรณ เทียมประเสริฐ
สุรศักดิ์ เทียมประเสริฐ ได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ในการเลือกตั้ง พ.ศ. 2518 สังกัดพรรคสังคมชาตินิยม ในปี พ.ศ. 2526 และ พ.ศ. 2529 สังกัดพรรคกิจสังคม ต่อมาในการเลือกตั้ง พ.ศ. 2535 ทั้ง 2 ครั้ง และในการเลือกตั้ง พ.ศ. 2538 และ พ.ศ. 2539 เขาได้รับเลือกตั้งในนามพรรคความหวังใหม่ รวมระยะเวลาตั้งแต่ปี พ.ศ. 2526 เป็นต้นมา ได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี 7 สมัย
ต่อมาในการเลือกตั้ง พ.ศ. 2544 เขาได้ลงสมัครรับเลือกตั้งในระบบบัญชีรายชื่อ สังกัดพรรคความหวังใหม่ ลำดับที่ 20 แต่ไม่ได้รับเลือกตั้ง เนื่องจากพรรคความหวังใหม่ได้รับเลือกตั้งเพียง 8 ที่นั่ง
รัฐมนตรีประจำสำนักนายกรัฐมนตรี.
นายสุรศักดิ์ เทียมประเสริฐ เคยดำรงตำแหน่งรัฐมนตรีประจำสำนักนายกรัฐมนตรี ในรัฐบาลนายชวน หลีกภัย (ชวน 1) เมื่อปี พ.ศ. 2535 ได้รับมอบหมายให้ดูแลหน่วยงานสำคัญ อาทิ องค์การรถไฟฟ้ามหานคร
หลวงปู่เณรคำ ฉัตติโก
วิรพล สุขผล
สนามเหอเฝย์โอลิมปิกสปอร์ตเซ็นเตอร์
สนามเหอเฝย์โอลิมปิกสปอร์ตเซ็นเตอร์  เป็นสนามกีฬาฟุตบอลในเหอเฝย์ ประเทศจีน ซึ่งใช้เป็นสนามเหย้าจัดการแข่งขันไชนาลีกวันของสโมสรฟุตบอลอันฮุยจิ่วฟาง สนามแห่งนี้สามารถจุผู้ชมได้ 60,000 ที่นั่ง
สนามฟุตบอลแห่งนี้เอง ที่เกียรติศักดิ์ เสนาเมือง สร้างผลงานให้แก่ทีมชาติไทย โดยเป็นฝ่ายชนะทีมชาติจีนที่ 5 ประตูต่อ 1 ในเกมอุ่นเครื่อง ที่จัดขึ้น ณ วันที่ 15 มิถุนายน พ.ศ. 2556 จากการทำประตูของปกเกล้า อนันต์, อดิศักดิ์ ไกรษร (2 ประตู), ชนาธิป สรงกระสินธ์ และศราวุฒิ มาสุข นับเป็นการสร้างประวัติศาสตร์ในการชนะทีมชาติจีนได้มากที่สุด รวมถึงแฟน ๆ ฟุตบอลชาวจีนได้ทำการปิดสนามโดยรอบเพื่อประท้วงให้มีการปลดโคเซ อันโตเนียว กามาโช ออกจากตำแหน่งผู้ฝึกสอนทีมชาติจีนในเวลาต่อมา
หลิงหูชง
กองทัพฝรั่งเศส
กองทัพฝรั่งเศส  เป็นกองทัพของสาธารณรัฐฝรั่งเศส กองทัพฝรั่งเศสเป็นกองทัพที่มีความทันสมัยมีหน้าที่ปกป้องในอธิปไตยของชาติ กองทัพฝรั่งเศส อยู่ภายใต้การบริหารจัดการของกระทรวงกลาโหม ผู้บัญชาการทหารสูงสุดของกองทัพคือประธานาธิบดี กองทัพฝรั่งเศสเป็นสมาชิกของเนโต, กองกำลังของสหภาพยุโรป และ European Union Battlegroups.
พระวิรพล ฉัตติโก
กองทัพแอลเบเนีย
กองทัพแอลเบเนีย เป็นกองทัพของสาธารณรัฐแอลเบเนีย อยู่ภายใต้การบริหารจัดการของกระทรวงกลาโหม ผู้บัญชาการทหารสูงสุดของกองทัพคือประธานาธิบดี
กัปตันฮุก
นายเรือเจมส์ ฮุก  หรือเป็นที่รู้จักในชื่อ กัปตันฮุก เป็นตัวละครฝ่ายร้ายในบทละครเรื่อง "ปีเตอร์แพนแอนด์เวนดี (Peter and Wendy)" ของเจ. เอ็ม. แบร์รี (J. M. Barrie) รวมถึงงานอื่น ๆ ซึ่งดัดแปลงมาจากบทละครดังกล่าว กัปตันฮุกเป็นหัวหน้าโจรสลัดและเป็นนายเรือเดินสมุทรชื่อ "จอลลีโรเจอร์ (Jolly Roger)" ทั้งยังเป็นหัวหน้าท่าเรือในดินแดนที่เรียก "เนเวอร์แลนด์" (Neverland) ความสำคัญอย่างยิ่งยวดของเขาอยู่ที่เขาเป็นศัตรูตัวหลักของปีเตอร์ แพน และได้รับการพรรณนาว่าเป็น "สรั่งของเคราดำ" (boatswain to Blackbeard) และเป็น "ชายผู้สร้างความหวาดกลัวให้แก่เจ้าบาร์บีคิว" (the man that frightened Barbecue) แต่เขากลัวโลหิตตนเองกับจระเข้ ชื่อสกุลของเขาว่า "ฮุก" ซึ่งแปลว่า ตะขอ นั้นมาจากตะขอเหล็กที่เขาสวมไว้แทนมือขวาซึ่งถูกปีเตอร์ แพน ตัด แล้วโยนให้จระเข้น้ำเค็มตัวหนึ่งบริโภค เป็นเหตุให้จระเข้ตัวนั้นคอยติดตามกัปตันฮุกโดยหวังว่าจะได้กินเนื้อเขาอีก
อายุทธ์ จิรชัยประวิตร
วงเอช
ฮั่ว หยวนเจี๋ย
เซนทรัลแอเรีย
ทินพันธุ์ นาคะตะ
ศาสตราจารย์ ร้อยเอก ทินพันธุ์ นาคะตะ เป็นสมาชิกวุฒิสภาไทย ชุดที่ 12 อดีตประธานสภาขับเคลื่อนการปฏิรูปประเทศ กรรมการในคณะกรรมการเตรียมการปฏิรูปประเทศ กรรมการในคณะกรรมการเตรียมการยุทธศาสตร์ชาติ กรรมการในคณะกรรมการเตรียมการเพื่อสร้างความสามัคคีปรองดองตาม คำสั่งหัวหน้าคณะรักษาความสงบแห่งชาติ ที่ 3/2560อดีตรัฐมนตรีประจำสำนักนายกรัฐมนตรี ในรัฐบาลพลเอกสุจินดา คราประยูร (ครม.48) อดีตสมาชิกวุฒิสภา อดีตสมาชิกสภานิติบัญญัติแห่งชาติ และเป็นนักวิชาการที่ใกล้ชิดกับกลุ่มกบฏยังเติร์ก
ทินพันธุ์ นาคะตะ เกิดเมื่อวันที่ 19 มีนาคม พ.ศ. 2477 ที่อำเภอเสนา จังหวัดพระนครศรีอยุธยา สำเร็จการศึกษาระดับปริญญาตรี วิทยาศาสตรบัณฑิต จากโรงเรียนนายร้อยพระจุลจอมเกล้า ระดับปริญญาโททางรัฐประศาสนศาสตร์ จากมหาวิทยาลัยธรรมศาสตร์ และสำเร็จการศึกษาระดับปริญญาโท-ปริญญาเอก ทางด้านรัฐศาสตร์ จากมหาวิทยาลัยแวนดอบิลท์
ทินพันธุ์ นาคะตะ เริ่มเข้ารับราชการเป็นครูโรงเรียนทหารปืนใหญ่ (ยศ ร้อยตรี) เมื่อปี พ.ศ. 2501 เป็นนายทหารปกครอง กรมนักเรียนนายร้อย ในปี พ.ศ. 2505 ต่อมาโอนย้ายมาเป็นอาจารย์ สังกัดสถาบันบัณฑิตพัฒนบริหารศาสตร์ ในปีที่มีการจัดตั้งสถาบัน (พ.ศ. 2509) ได้รับแต่งตั้งให้ดำรงตำแหน่งทางวิชาการเป็น "ผู้ช่วยศาสตราจารย์" ในปี พ.ศ. 2518 เป็นรองศาสตราจารย์ ในปี พ.ศ. 2521 และเป็นศาสตราจารย์ ในปี พ.ศ. 2525
ในระหว่างที่รับราชการอยู่ในสถาบันบัณฑิตพัฒนบริหารศาสตร์ ได้รับแต่งตั้งเป็นคณบดีคณะรัฐประศาสนศาสตร์ 2 สมัย และเคยเป็นอาจารย์ที่ปรึกษาองค์การนักศึกษา รวมทั้งเป็นอนุกรรมการอีกหลายคณะ
ทินพันธุ์ นาคะตะ เคยเป็นสมาชิกสมัชชาแห่งชาติ ในปี พ.ศ. 2516 และมีส่วนร่วมในการแก้ไขรัฐธรรมนูญ เมื่อปี พ.ศ. 2516 พ.ศ. 2528 และ พ.ศ. 2534 เคยเป็นประธานที่ปรึกษานายกรัฐมนตรี (ฝ่ายการเมือง) ในปี พ.ศ. 2523 เป็นสมาชิกวุฒิสภา ในปี พ.ศ. 2531-2534 และในปี พ.ศ. 2535-2539 เป็นสมาชิกสภานิติบัญญัติแห่งชาติ พ.ศ. 2534
ทินพันธุ์ นาคะตะ ได้รับโปรดเกล้าฯ แต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอกสุจินดา คราประยูร เมื่อวันที่ 14 เมษายน พ.ศ. 2535 และพ้นจากตำแหน่งหลังเหตุการณ์พฤษภาทมิฬ
ต่อมาในปี พ.ศ. 2544 ได้ลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานครเขต 20 (ประกอบไปด้วยเขตบึงกุ่ม) สังกัดพรรคชาติไทย แต่ไม่ได้รับเลือกตั้ง
ต่อมาในปี พ.ศ. 2558 เขาได้รับแต่งตั้งเป็นประธานสภาขับเคลื่อนการปฏิรูปประเทศ
ทินพันธุ์ นาคะตะ เป็นนักวิชาการทางด้านรัฐศาสตร์ที่มีผลงานแต่งตำราเรียนจำนวนมาก อาทิ หนังสือปรัชญาการเมือง (พ.ศ. 2549) หนังสือประชาธิปไตยไทย หนังสือมหาวิทยาลัยในกำกับของรัฐ เป็นต้น
แม่เจ้าบัวไหล
แม่เจ้าบัวไหล เป็นพระชายาของน้อยเทพวงษ์ อดีตเจ้าผู้ครองนครแพร่ องค์ที่ 5 แห่งราชวงศ์แสนซ้าย
แม่เจ้าบัวไหล ประสูติเมื่อปี พ.ศ. 2390 ที่เมืองนครน่าน เป็นธิดาในพระยาไชยสงคราม (เจ้าคำลือ) เชื้อสายเจ้าเจ็ดตนทางพะเยา กับ เจ้านางอิ่นแก้ว ชาวไทยองบ้านถิ่น มีเจ้าเชษฐาและเชษฐภคินีร่วมอุทร ได้แก่ 1.เจ้าจอมแปง (เจ้านางของ ซึ่งเป็นชายาเดิมพระยาไชยสงครามได้ขอไปอุปการะที่พะเยา) 2.เจ้าเทพรส รสเข้ม (ฝาแฝดกับเจ้าจอมแปง) 3.เจ้านางสามผิว (ได้ถึงแก่กรรมด้วยโรงท้องร่วงตอนอายุ 13 ปี) ตอนเกิด พระยาไชยสงครามถูกเรียกตัวจากเมืองน่านมายังกรุงเทพฯ เนื่องจากต้องคดี เรื่อง ช่วยเจ้าหลวงนครน่าน ยกพลไปกวดต้อนตีเอาเมืองหัวพันห้าทั้งหกที่แคว้นสิบสองปันนา กวาดต้อนเชลยศึกชาวไทลื้อชาวไทยอง มาไว้ที่เขตนาน้อยเมืองน่าน ดังนั้นจึงต้องเดินทางโดยเรือขณะที่น้ำน่านนองเต็มฝั่ง บิดาเลยตั้งชื่อให้ว่า "บัวไหล"
แม่เจ้าบัวไหลได้รับการสถาปนาให้ดูแลเมืองแพร่ ก่อนที่เจ้าพิริยเทพวงษ์จะกลับจากราชการที่กรุงเทพมหานคร ชาวเมืองแพร่จึงเรียกขานเจ้าบัวไหลว่า "แม่เจ้าหลวง" และต่อมาได้รับการเสกสมรสและแต่งตั้งให้เป็นชายาของเจ้าผู้ครองนครแพร่ ในตอนเด็กบัวไหลได้รับการอบรมเลี้ยงดูแบบเจ้านายตามขนบธรรมเนียมล้านนามาอย่างดี มีฝีมือในการเย็บปักผ้าและงานปักเย็บทุกชนิด ในรัชสมัยพระบาทสมเด็จพระจุลจอมเกล้าเจ้าอยู่หัว บัวไหลได้ปักผ้าม่านและหมอนขวาน ตลอดจนเครื่องใช้ต่าง ๆ ถวาย เป็นที่โปรดปรานของรัชกาลที่ 5 ถึงกับได้รับการโปรดให้จัดห้องเฉพาะ แล้วพระราชทานให้ชื่อว่า "ห้องบัวไหล" นับเป็นพระมหากรุณาธิคุณและเป็นเกียรติประวัติอันสูงยิ่ง เพื่อแสดงถึงเจ้านายสตรีทางเหนือ เป็นผู้มีฝีมือในงานศิลปะปักเย็บอย่างยอดเยี่ยม และตามคำกราบบังคมทูลของสมเด็จพระเจ้าบรมวงศ์เธอ กรมพระยาดำรงราชานุภาพ ได้กล่าวไว้ว่า บัวไหลเป็นผู้หญิงดีในเมืองลาวเฉียงเวลาเจ้านครแพร่ลงมากรุงเทพฯ ก็ว่าราชการบ้านเมืองแทนสามี
เมื่อวันที่ 25 กรกฎาคม พ.ศ. 2445 ก็เกิดการจลาจลเงี้ยวปล้นเมืองแพร่ เจ้าพิริยเทพวงษ์ต้องโทษกบฏ ถูกถอดยศและได้หลบภัยไปประทับที่หลวงพระบาง ประเทศลาว และไม่ได้กลับมาอีกเลยจนกระทั่งถึงแก่กรรมที่นั่น ส่วนบัวไหลพร้อมด้วยบุตรหลานได้ถูกควบคุมตัวไปกรุงเทพฯ ตามพระบรมราชโองการ ภายใต้การควบคุมดูแลของพระเจ้าน้องยาเธอ กรมหลวงดำรงราชานุภาพ (พระยศขณะนั้น) เสนาบดีกระทรวงมหาดไทย เป็นเวลา 4-5 ปี จึงได้รับพระบรมราชานุญาตให้กลับคืนบ้านเมืองได้ โดยในบั้นปลายของชีวิต บัวไหลได้ประทับกับบุตรสาวคนเล็กและบุตรเขยที่จวนข้าหลวงประจำจังหวัดเชียงราย และถึงแก่กรรมที่เชียงราย เมื่อ พ.ศ. 2475 สิริอายุได้ 85 วัสสา
แม่เจ้าบัวไหลและเจ้าพิริยเทพวงษ์ ได้มีราชโอรส ราชธิดาร่วมกัน 7 องค์
ต่อมาวันที่ 8 ตุลาคม พ.ศ. 2446 ถูกเรียกคืนเครื่องราชอิสริยาภรณ์เนื่องจากกรณีกบฏเงี้ยวเมืองแพร่
ชญานุช บุญธนาพิบูลย์
ชญานุช บุญธนาพิบูลย์ หรือคนทั่วไปรู้จักในนาม วีเจอิ๊ง เป็นนักแสดงและพิธีกร ชาวไทย
ชญานุช บุญธนาพิบูลย์ หรือ เกิดเมื่อวันศุกร์ที่ 30 เดือนมิถุนายน พ.ศ. 2532 ราศีเมถุน เกิดที่จังหวัดกรุงเทพมหานคร ประเทศไทย จบมัธยมศึกษาจากโรงเรียนเตรียมอุดมศึกษา และปัจจุบันกำลังศึกษาที่ คณะนิเทศศาสตร์ จุฬาลงกรณ์มหาวิทยาลัย และเป็นเชียร์ลีดเดอร์แห่ง มหาวิทยาลัยจุฬาลงกรณ์มหาวิทยาลัย รุ่น66 ชญานุช บุญธนาพิบูลย์ เข้าวงการจากงานด้านมิวสิควิดีโอได้แก่ รักด่วนขบวนสุดท้าย ของวง Link Corner จากนั้นได้มาเป็นพิธีกรอย่างเต็มตัวกับช่องแชนแนลวีไทยแลนด์ ทางทรูวิชั่นส์ จากโครงการ VJ Search รุ่นที่ 5 และมีงานด้านโฆษณารวมถึงมิวสิควิดีโอตามมาอีกหลายชิ้นอันได้แก่ มิวสิควิดีโอ เพลงเธอยัง ของวง Potato โฆษณา เบียร์ช้าง ซึ่งฉายในโรงภาพยนตร์ โฆษณา 12 Plus และอื่นๆ อีกมากมาย จนทำให้ได้รับบทนางเอกเป็นครั้งแรกกับงานด้านภาพยนตร์ ในบท โต๊ะอี้ จากภาพยนตร์รักเว้ยเฮ้ย (พ.ศ. 2555)
และกำลังมีผลงานภาพยนตร์เรื่อง ประโยคสัญญารัก รับบทเป็น เฌอ
สิดดิก สารีฟ
นายสิดดิก สารีฟ (7 เมษายน พ.ศ. 2472 - 19 มีนาคม พ.ศ. 2534) เป็นอดีตรัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์เสนีย์ ปราโมช และเป็นอดีตสมาชิกสภาผู้แทนราษฎรจังหวัดนราธิวาส 2 สมัย
สิดดิก สารีฟ เกิดเมื่อวันที่ 7 เมษายน พ.ศ. 2472 เป็นบุตรของนายสารีฟ ฮุสเซ็น ชาวอินโดนีเซีย กับ นางยารียะห์ สำเร็จการศึกษาระดับชั้นมัธยมศึกษาจากโรงเรียนเทพศิรินทร์ และ ระดับวิชาชีพจากโรงเรียนสากลการบัญชี สมรสกับนางประคอง สารีฟ
สิดดิก สารีฟ เสียชีวิต เมื่อวันที่ 19 มีนาคม พ.ศ. 2534 สิริอายุ 61 ปี
สิดดิก ได้รับเลือกตั้งเป็นสมาชิกสภาผู้แทนราษฎรจังหวัดนราธิวาส ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคประชาธิปัตย์ และเขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 เขาได้ลงสมัครรับเลือกตั้งสมาชิกสภาผู้แทนราษฎร สังกัดพรรคชาติประชาธิปไตย แต่ไม่ได้รับเลือกตั้ง
สิดดิก สารีฟ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ซัมเมอร์สแลม (2013)
ซัมเมอร์สแลม (2013) (อังกฤษ: SummerSlam (2013)) เป็นรายการเพย์-เพอร์-วิว มวยปล้ำอาชีพของดับเบิลยูดับเบิลยูอี(WWE) จัดเมื่อวันที่ 18 สิงหาคม ค.ศ. 2013 ณ สนาม สเตเปิลส์เซ็นเตอร์ ในเมืองลอสแอนเจลิส, รัฐแคลิฟอร์เนีย สหรัฐอเมริกา
เรื่องราวของการชิงแชมป์ WWE ระหว่าง จอห์น ซีนา กับ แดเนียล ไบรอัน.
ในศึกรอว์ (15 กรกฎาคม 2013) แบรด แมดด็อกซ์ ออกมาประกาศการจัดแมตช์แรกในฐานะ GM ของเขาคือ อัลเบร์โต เดล รีโอ เจอกับ ดอล์ฟ ซิกก์เลอร์ และเขาจะเป็น GM ที่ยิ่งใหญ่ที่สุดตลอดกาล จอห์น ซีนา ออกมาขัดจังหวะ ซึ่ง แบรด แมดด็อกซ์ ก็บอกว่าออกมาก็ดีแล้วเพราะเขาจะให้ซีนาได้เลือกผู้ท้าชิงในซัมเมอร์สแลม ได้ตามใจชอบ ในคืนเดียวกัน ซีนาออกมาเพื่อเลือกผู้ท้าชิง โดยมีบรรดาซูเปอร์สตาร์มายืนอยู่ที่เวทีเปิดตัว ซีนาเรียกชื่อนักมวยปล้ำทีละคนเพื่อให้แฟนๆ ช่วยกันส่งเสียงสนับสนุนคนที่อยากให้ชิงแชมป์ ฮีท สเลเตอร์? โห่ ใครก็ได้จาก 3MB? โห่ แรนดี ออร์ตัน? โห่ผสมเฮ เดอะเกรทคาลี? โห่หนัก บวกเฮนิดหน่อย อัลเบร์โต เดล รีโอ? โห่ คริส เจอริโค? เฮปานกลาง ร็อบ แวน แดม? เฮดัง ฟันดังโก? โห่ เชมัส? โห่หนัก ซีนาถามว่าเขาลืมใครไปหรือเปล่า คนดูตะโกน Yes! Yes! Yes! แดเนียล ไบรอัน!! จอห์น ซีนาประกาศเลือก แดเนียล ไบรอัน เป็นผู้ท้าชิงของเขาในซัมเมอร์สแลม ไบรอันออกมาตะโกน Yes! Yes! Yes! และคนดูก็ตะโกนตามกันทั้งสนาม
ในศึกรอว์ (22 กรกฎาคม 2013) แบรด แมดด็อกซ์ออกมาเปิดรายการด้วยการทักทายแฟนๆ ชาวเท็กซัส ก่อนจะประกาศให้มีการเซ็นสัญญาปล้ำระหว่าง จอห์น ซีนา กับ แดเนียล ไบรอัน ซีนาออกมาเตรียมเซ็นสัญญา และแมดด็อกซ์ก็สัมภาษณ์ซีนาไปด้วยว่าทำไมถึงเลือกไบรอันล่ะ เขาตัวเล็กกว่านายตั้งเยอะ นายเลือกเขาเพราะว่าจะได้ชนะง่ายๆ หรือเปล่า แดเนียล ไบรอัน ออกมาท่ามกลางเสียงเชียร์ของแฟนๆ และถาม แบรด แมดด็อกซ์ ว่านายคิดว่าว่าชั้นไม่สมควรจะได้ชิงแชมป์เหรอ ซีนาบอกถ้าแมดด็อกซ์คิดว่าขนาดตัวเป็นสิ่งสำคัญล่ะก็ เอาแชมป์ไปให้เกรทคาลีได้เลย ใน WWE เราเคยมีแชมป์อย่าง ชอว์น ไมเคิลส์, เรย์ มิสเตริโอ และ เอ็ดดี เกอร์เรโร มาแล้ว ทั้งสองคนเซ็นสัญญา แล้วแมดด็อกซ์ก็เตรียมจัดแมตช์ให้ไบรอันได้พิสูจน์ตัวเองว่าเหมาะสมจริงหรือไม่ที่ได้ชิงแชมป์ ในคืนเดียวกันไบรอันจะต้องปล้ำแมตช์ Gauntlet Match โดยเจอกับ แจ็ก สแวกเกอร์, ซีซาโร และไรแบ็ก ผลปรากฏว่า แมตช์ที่ 1 ไบรอันชนะ แมตช์ที่ 2 ไบรอันชนะแมตช์สุดท้าย ไบรอันชนะฟาว์ลเพราะไรแบ็กจับไบรอันไปพาวเวอร์บอมใส่โต๊ะจนพัง หลังแมตช์จะเล่นงานไบรอันต่อ แต่ซีนาออกมาช่วยไล่อัดไรแบ็กหนีไป ซีนาเอาไมค์มาประกาศท้าไรแบ็กให้มาเจอกันในแมตช์ Table
ในศึกรอว์ (29 กรกฎาคม 2013) ซีนาเอาชนะไรแบ็กไปได้ในแมตช์ Tables Match หลังแมตช์ ไบรอันออกมาคว้าเข็มขัดแชมป์ WWE แล้วเอาขึ้นไปยื่นให้ซีนาจะรับเข็มขัด แต่ไบรอันดึงกลับ ซีนาเลยแย่งเอามาจนได้ แล้วไบรอันก็ทำท่า Yes! Yes! Yes! ใส่ซีนาเป็นการปิดท้ายรายการ
ในศึกรอว์ (12 สิงหาคม 2013) แมดด็อกซ์ออกมาและอธิบายว่าเขานับเร็วไปหน่อยเพราะเขาตื่นเต้นหลังจากที่ไม่ได้เป็นกรรมการมานานแล้ว เขาไม่ได้ตั้งใจ และอยากจะขอโอกาสแก้ตัวอีกครั้งด้วยการเป็นกรรมการในแมตช์ซีนา กับไบรอัน ในซัมเมอร์สแลม คนดูโห่ทั้งสนาม แต่วินซ์ แม็กแมนยังประกาศให้แมดด็อกซ์เป็นกรรมการในซัมเมอร์สแลม ทริปเปิลเอช ออกมาขัดจังหวะ และ Pedigree ใส่แมดด็อกซ์เพื่อจะเป็นกรรมการในศึก ซัมเมอร์สแลม เอง
เรื่องราวระหว่าง ซีเอ็ม พังก์ กับ บร็อก เลสเนอร์.
ในศึกรอว์ (15 กรกฎาคม 2013) บร็อก เลสเนอร์ ได้กลับมาอีกครั้งและเข้ามาเล่นงานใส่ซีเอ็ม พังก์ หลังจากที่ พอล เฮย์แมนหักหลังพังก์ ในศึกรอว์ (22 กรกฎาคม 2013) พอล เฮย์แมนได้ออกมาบอกรับคำท่าของพังก์ ที่จะเจอกับเลสเนอร์ในศึกซัมเมอร์สแลม
ในศึกรอว์ (5 สิงหาคม 2013) พังก์ได้เจอกับ เคอร์ติส แอ็กเซล สู้กันไปได้สักพัก พังก์ก็หันไปเล่นงานเฮย์แมน เลยโดนปรับแพ้ฟาวล์ไป พังก์จะทำร้ายเฮย์แมน แต่เลสเนอร์ออกมา และแอ็กเซล ยังมาดึงขาพังก์อีก ทำให้พังก์ต้อง GTS ใส่แอ็กเซลไปก่อน แล้วก็พยายามสู้กับเลสเนอร์ พังก์ใช้เก้าอี้ตีเลสเนอร์ แต่สุดท้ายก็โดน F-5 เข้าไปจนได้ เลสเนอร์ใช้เก้าอี้ฟาดพังก์ จนหนำใจแล้วก็เดินกลับไปพร้อมกับเฮย์แมน ที่หลังเวที เฮย์แมน, เลสเนอร์ และแอ็กเซลให้สัมภาษณ์เลสเนอร์บอกว่าเขาคือ The Beast และ The Best ส่วนเฮย์แมนบอกว่า พังก์อาจจะไม่ได้ไปซัมเมอร์สแลมก็ได้ เพราะสัปดาห์หน้าเขาจะขอท้าเจอกับพังก์เอง
ในศึกรอว์ (12 สิงหาคม 2013) เฮย์แมนออกมาเตรียมปล้ำกับพังก์ แต่เฮย์แมนกลับเรียกเลสเนอร์ ออกมาและเปิดคลิปวิดีโอที่เลสเนอร์เล่นงานพังก์ มาตลอดที่เจอกันหลายครั้ง เฮย์แมนเรียกพังก์ออกมาเจอกับเขา แต่ต้องเป็นแมตช์ 2 ต่อ 1 เท่านั้น เพลงของพังก์ดังขึ้น แต่พังก์โผล่มาจากอีกด้านของเวทีแล้วใช้กล้องถ่ายทอดสดฟาดเลสเนอร์ไม่ยั้ง จากนั้นก็ต่อด้วยเก้าอี้ เฮย์แมนพยายามวิ่งหนีพังก์ และเคอร์ติส แอ็กเซล ก็ออกมาอีกคน แต่ก็โดนเก้าอี้ฟาดและยังโดน GTS เข้าไปอีก พังก์ยืนเก๊กหล่อปิดรายการโดยเลสเนอร์จ้องมองด้วยความแค้น
เรื่องราวของการชิงแชมป์โลกเฮฟวี่เวท ระหว่าง อัลเบร์โต เดล รีโอ กับ คริสเตียน.
ในศึกสแมคดาวน์ (19 กรกฎาคม 2013) แรนดี ออร์ตันได้เจอกับแชมป์โลกเฮฟวี่เวท อัลเบร์โต เดล รีโอ และออร์ตันได้เอาชนะไปได้ ในศึกรอว์ (29 กรกฎาคม 2013) คริสเตียนได้เจอกับอัลเบร์โต เดล รีโอ และคริสเตียนก็เอาชนะไปได้อีก ต่อมาวิคกี เกอร์เรโร ผู้จัดการทั่วไปสแมคดาวน์คนใหม่ ได้จัดแมตช์การปล้ำสามเส้าเพื่อหาผู้ท่าชิงแชมป์โลกเฮฟวี่เวทกับอัลเบร์โต เดล รีโอ ในศึกซัมเมอร์สแลม โดยมี แรนดี ออร์ตัน, คริสเตียน และร็อบ แวน แดม ปรากฏว่าคริสเตียนเอาชนะไป โดยการรีเวิร์สท่า RKO ของออร์ตันและกดด้วยท่า Backslide หลังแมตช์เดล รีโอ ได้เข้ามาเล่นงานคริสเตียน
เรื่องราวระหว่าง โคดี โรดส์ กับ แดเมียน แซนดาว.
ในศึก มันนีอินเดอะแบงก์ (2013) แดเมียน แซนดาว ได้เอาชนะนักมวยปล้ำทั้ง 6 คน และคว้ากระเป๋าสิทธิ์ชิงแชมป์โลกเฮฟวี่เวทมาได้สำเร็จ ทำให้มีสิทธิ์ที่จะขอท้าชิงแชมป์ ที่ไหน เมื่อไร เวลาใดก็ได้ เพียง 1 ครั้งเท่านั้น โดยในแมตช์แซนดาวได้หักหลังโคดี โรดส์ ทำให้ทั้งคู่เป็นศัตรูกัน
ในศึกสแมคดาวน์ (26 กรกฎาคม 2013) แซนดาวได้เจอกับแรนดี ออร์ตัน ระหว่างแมตช์ โคดีออกมาขโมยกระเป๋าของแซนดาว ทำให้แซนโดว์มัวแต่สนใจโคดี เลยโดน RKO แพ้ไป ในคืนเดียวกัน แซนดาวออกมาเรียกร้องให้ วิคกี เกอร์เรโร ไล่โคดีออก โทษฐานเป็นขโมย แต่โคดีโผล่มาทางจอยักษ์แล้วเอากระเป๋ามาล่อแซนดาว แซนดาวออกไปไล่จับโคดี ที่นอกสนาม แต่โคดีก็โยนกระเป๋าลงทะเลไปเลย แซนดาวว่ายน้ำไม่เป็นแต่ก็กระโดดลงน้ำไป สุดท้ายก็เก็บกระเป๋ามาไม่ได้ กระเป๋าจมหายไปในทะเล ส่วนแซนดาวตะเกียกตะกายขึ้นฝั่งมาและปิดรายการไป
ในศึกรอว์ (5 สิงหาคม 2013) โคดีออกมาพร้อมกับกล่องใบหนึ่ง แล้วโคดีก็ล้วงเอาของข้างในออกมาคือกระเป๋าของแซนดาวที่ยังเปียกๆ และมีสาหร่ายติดอยู่ด้วย โคดีบอกว่าถ้าแซนดาวอยากได้ก็ออกมาเอาสิ แซนดาวออกมาแล้วก็อัดกันไปมากับโคดี แต่โคดีถีบแซนดาวตกเวทีไปได้ โคดีเปิดกระเป๋าออกมาแล้วก็หยิบสัญญาชิงแชมป์ที่เปียกโชกออกมาเยาะเย้ย
ในศึกสแมคดาวน์ (9 สิงหาคม 2013) แซนดาววิ่งออกมาพร้อมกับกระเป๋าใบใหม่เพื่อจะชิงแชมป์โลกเฮฟวี่เวทกับอัลเบร์โต เดล รีโอ แต่โคดีมากระโดดถีบและต่อด้วย CrossRhodes และก็ปิดรายการไป
แซร์ฌี รูแบร์ตู
แซร์ฌี รูแบร์ตู อี การ์นิเซร์ (; เกิด 7 กุมภาพันธ์ ค.ศ. 1992) เป็นนักฟุตบอลชาวสเปน ปัจจุบันเล่นในตำแหน่งกองกลางให้กับบาร์เซโลนา และทีมชาติสเปน
แซร์ฌีเกิดในเมืองแร็วส์ แคว้นกาตาลุญญา ประเทศสเปน เขาเริ่มเล่นฟุตบอลกับสโมสรซันตัสแกร็วส์ในบ้านเกิด และมาเล่นกับสโมสรเยาวชนของฌิมนัสติก ในปี ค.ศ. 2006 เขาย้ายมาเป็นนักเตะเยาวชนในลามาซิอาของสโมสรบาร์เซโลนา และใน ค.ศ. 2009 แซร์ฌีลงเล่นในทีมบาร์เซโลนา เบ
10 พฤศจิกายน 2010 แซร์ฌีลงเล่นในทีมบาร์เซโลนาชุดใหญ่ครั้งแรก ภายใต้การคุมทีมของแป็ป กวาร์ดิออลา ในโกปาเดลเรย์ เขาลงเล่นในครึ่งหลังและบาร์เซโลนาเป็นฝ่ายชนะ
21 พฤษภาคม 2011 แซร์ฌีลงเล่นเกมแรกในลาลิกา พบกับมาลากาที่กัมนอว์ โดยเขาได้ลงเล่นตลอด 90 นาที และทีมเอาชนะมาลากาได้ 3-1 และลงเล่นในยูฟ่าแชมเปียนส์ลีก รอบแบ่งกลุ่ม พบกับสโมสรบาเตโบรีซอฟจากเบลารุส และแซร์ฌีสามารถยิงประตูแรกของเขาให้กับทีมชุดใหญ่ ซึ่งบาร์เซโลนาเป็นฝ่ายชนะด้วยผล 4-0
ฤดูกาล 2015-2016 แซร์ฌีถูกเปลี่ยนตัวลงเล่นแทนดานี อัลวีส ที่มีอาการบาดเจ็บ ซึ่งเป็นครั้งแรกที่แซร์ฌีลงเล่นเป็นแบ็กขวา และตลอดฤดูกาลแซร์ฌีลงเล่นตำแหน่งที่แตกต่างกันถึง 7 ตำแหน่ง
8 มีนาคม 2017 ศึกยูฟ่าแชมเปียนส์ลีก รอบ 16 ทีม นัดที่ 2 บาร์เซโลนาเปิดกัมนอว์ รับการมาเยือนของปารีแซ็ง-แฌร์แม็ง ซึ่งนัดแรกบาร์เซโลนาแพ้ขาดลอยถึง 0-4 แซร์ฌีถูกเปลี่ยนตัวลงมาในนาทีที่ 76 ในขณะที่ทีมนำแซ็ง-แฌร์แม็งอยู่ 3-1 แต่ผลรวมสองนัด 3-5 ถือว่าบาร์เซโลนาตกรอบ แต่ช่วงท้ายเกมบาร์เซโลนาได้เพิ่มอีก 2 ประตู จากเนย์มาร์ เข้าสู่ช่วงทดเวลาบาดเจ็บ บาร์เซโลนาต้องการอีกเพียง 1 ประตูเพื่อเข้ารอบ และแซร์ฌีก็สามารถยิงประตูชัยในนาทีที่ 95 ด้วยผลคะแนน 6-1 ผลรวม 6-5 สร้างประวัติศาสตร์ที่ยิ่งใหญ่ที่สุดครั้งหนึ่งของยูฟ่าแชมเปียนส์ลีก
21 สิงหาคม 2017 ฟุตบอลลาลิกา สเปน นักแรกของฤดูกาลเซร์ฌี สามารถยิงประตูแรกของตนเองในลีกสูงสุดได้เป็นครั้งแรก หลังจากยิงประตูให้บาร์เซโลนานำห่างเรอัลเบติส 2-0
Sergi Roberto Carnicer
เหตุการณ์ยูเอฟโอตกที่รอสเวลล์